اليتامى

اليتامى

من رواية "الهلال" (1923)

تقديم فرقة على الكسار

   كلمات 
فين ياناس اهل الشهامة والكرم والإنسانية

لاجل مايواسوا اليتامى ويظهروا النفس الابية

 بنت :

كانت الايام جميلة قبل ما نصبح غلابة

والعيون كانت بخيلة بالدموع ف عز بابا

آه من ذكرى الطفولة آه من موت القرابة

بعد جاهنا ياإلهنا راح نعيش كل حياتنا

مذلولين محتاجين هم فين المحسنين

فين ياناس اهل الشهامة والكرم والإنسانية

لاجل مايواسوا اليتامى ويظهروا النفس الابية

 ولد:

أنا مات ابويا فى جهاده خالد الذكرى كريم

وافتدى بالروح بلاده وراح الى دار النعيم

للوطن تارك ولاده مين يقول إنى يتيم

هوه امى هوه ابويا هوه عمى هو أخويا

مستحيل ابقى ذليل فى حماية المحسنين

فين ياناس اهل الشهامة والكرم والإنسانية

لاجل مايواسوا اليتامى ويظهروا النفس الابية
 شوف كمان 

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى